# data[].attributes.body
Sammenhængen mellem vores arbejde og politik

Lidt Servicelov

Lidt Sundhedslov

Kommunernes kvalitetsstandarter

Arbejdsspørgsmål

# data[].attributes.body
Kap. 2 i Kvalitet og udvikling / Jean Hagstrøm (red.). Munksgaard, 2018. – ISBN: 978-87-628-1784-5

# data[].attributes.body
Serviceniveauet og kvaliteten af de sundhedsydelser, der leveres i kommunerne og regionerne, hænger tæt sammen med den social- og sundhedspolitik, der føres i Danmark. Så når du som SSA skal løse en sundhedsfaglig opgave, er den i høj grad påvirket af de politiske visioner og mål, som regeringen har for sundhedsvæsnet og sundheden i Danmark. Du må derfor vide noget om, hvordan sundhedspolitik, nationale kvalitetsmål, lokale målsætninger og fx ydelserne i kommunen hænger sammen, så du kan forstå, hvordan du er med til at sikre kvaliteten af de ydelser, der i sidste ende leveres til borgeren.

# data[].attributes.body
Fastlægges af regeringen, som er den udøvende magt

Regulerer bl.a. sundhedsvæsnet vha. diverse love og bekendtgørelser

Ifølge professor i kvalitetsudvikling Jan Mainz (Aalborg Universitet) er sundhedsloven den vigtigste ramme for sundhedsvæsnet

Sundhedsloven præciserer, at sundhedsvæsnet skal fremme befolkningens sundhed og forebygge og behandle sygdom, lidelse eller funktionsbegrænsninger, som den enkelte dansker kan komme til at lide af

Beskriver også, hvilke opgaver regionerne og kommunerne skal løse, og hvordan opgaverne skal løses

Sundhedsloven er med til at sikre respekt for det enkelte menneske og dets selvbestemmelsesret

# data[].attributes.body
Også kaldet lov om social service

Er en rammelov, der sætter rammerne for den hjælp, støtte og rådgivning, som kommunerne skal tilbyde borgere med nedsat fysisk eller psykisk funktionsevne

At det er en rammelov, betyder, at kommunerne selv må beslutte, hvordan de vil udfylde rammerne, som loven sætter, dvs. hvor højt eller lavt serviceniveauet skal være. Det er politiske beslutninger, som kommunalbestyrelsen tager

Fx. personlig hjælp, omsorg og pleje samt hjælpe borgeren med at få et hjælpemiddel

OMSORGSPLIGTEN LIGGER UNDER LOV OM SOCIAL SERVICE

Omsorgspligten er pligten til at undgå omsorgssvigt. Omsorgspligten indebærer, at kommunen skal hjælpe personer med betydeligt nedsat psykisk funktionsevne, der ikke kan tage vare på deres egne interesser.
Ifølge serviceloven skal de tilbyde en særlig indsats, som skal forebygge forværring af problemer, forbedre funktioner og forbedre livskvaliteten. For at opfylde omsorgspligten skal plejepersonalet hele tiden medtænke hensynet til borgerens selvbestemmelse og værdighed i den konkrete opgave.

# data[].attributes.body
Når Sundheds- og Ældreministeriet med udgangspunkt i lovgivningen skal sætte rammer for de ydelser, som regionerne og kommunerne skal levere, så gør de det ud fra anbefalinger fra:

Sundhedsstyrelsen

Styrelsen for patientsikkerhed

Lægemiddelstyrelsen

Sundhedsdatastyrelsen

Anbefalingerne danner bl.a. grundlag for nationale handlingsplaner, instrukser, retningslinjer og fokusområder i pleje og behandling, som har betydning for, hvordan du som SSA skal levere de service- og sundhedsydelser, som skal tilbydes borgere og patienter i primær- og sekundærsektor.

# data[].attributes.body
De 98 kommuner i Danmark udvikler deres sundhedspolitik ud fra disse rammer.

Det bliver til de indsatsområder og lokale målsætninger, de enkelte kommuner og deres kommunalbestyrelse fokuserer på, og det niveau, som ydelserne skal leveres på. Kommunerne bestemmer altså selv, hvordan og hvorledes inden for rammen, som Sundheds- og ældreministeriet har sat.

# data[].attributes.body
Kommunernes indsatser, serviceniveau og kvaliteten af disse skal være synlige for borgerne, og den enkelte kommune skal leve op til de bestemmelser, der er i serviceloven.

Derfor skal hver kommune mindst én gang om året udarbejde en kvalitetsstandard for fx praktisk hjælp, hjælpemidler, træning og hjælp til pasning, hvis borgeren er handicappet, har en alvorlig sygdom eller er døende.

I praksis er det kommunens visitatorer, der foretager den individuelle vurdering. Selvom der kan være forskel på, hvor meget eller hvor lidt de 98 kommuner tilbyder deres borgere, så forsøger visitatorerne at vurdere borgernes behov ud fra de samme kriterier. Kommunernes Landsforening (KL) har udviklet et system til at vurdere borgernes funktionsniveau på en række forskellige områder. Dette system hedder "Fælles sprog". Det hedder det, fordi det netop skal få visitatorerne til at tale det samme sprog, når de i samarbejde med borgeren vurderer, hvilke behov og resurser en borger har.

Kvalitetsstandarderne har altså til formål at sikre sammenhæng mellem det serviceniveau, kommunen tilbyder, de afsatte resurser, den afgørelse, visitatorerne har lavet, og de ydelser, du som social- og sundhedsassistent leverer hos borgeren fx i forbindelse med deres rehabiliteringsforløb. Det betyder, at kvalitetsstandarderne også har indflydelse på, hvilke opgaver du skal prioritere, og hvordan du skal levere de ydelser, som standarden beskriver.

# data[].attributes.body
I skal vælge en kvalitetsstandard fra en af de kommuner, som i er ansat i.

I skal nu vurdere kvalitetsstandarden ved se på:

hvilke faglige kompetencer skal personalet have

hvilke krav, der er til borgeren

hvilke kriterier borgeren skal opfylde for at få hjælpen

hvordan kvalitetsstandarden kan sikre kvaliteten af opgaven

# data[].attributes.body
Eleven kan anvende viden om overordnede sammenhænge mellem social- og sundhedspolitik, menneskeretlige principper, nationale kvalitetsmål, lokale målsætninger og serviceniveauer i kommuner og regioner, til at prioritere egne arbejdsopgaver ud fra de visiterede ydelser.